
ประกาศองค์การบริหารส่วนตำบลถ้ำพรรณรา
เรื่อง  มาตรการตรวจสอบการใช้ดุลพินิจ 
    ....................................................



ตามเกณฑ์การประเมินคุณธรรมและความโปร่งใสการดำเนินงานของหน่วยงานภาครัฐ ประจำปีงบประมาณ พ.ศ. 2563 (Integrity Transparency Assessment : ITA) กำหนดตัวชี้วัดการป้องกันการทุจริตโดยให้ส่วนราชการมีมาตรการภายในเพื่อส่งเสริมความโปร่งใสและป้องกันการทุจริต กำหนดมาตรการหรือแนวปฏิบัติของหน่วยงานในการตรวจสอบการปฏิบัติงานของเจ้าหน้าที่ในการใช้ดุลพินิจในการปฏิบัติหน้าที่ และเพื่อเป็นการลดการใช้ดุลพินิจ มีมาตรฐานและความเป็นธรรมในการปฏิบัติงานให้บริการที่เป็นรูปธรรม ไม่เลือกปฏิบัติต่อผู้รับบริการ ดังนั้น เพื่อกำหนดมาตรการในการตรวจสอบการใช้ดุลพินิจ และส่งเสริมการลดการใช้ดุลพินิจในการปฏิบัติงานของเจ้าหน้าที่ ให้เป็นไปตามกฎระเบียบ คู่มือหรือมาตรฐานการปฏิบัติงาน เป็นไปตามหลักธรรมาภิบาลและการบริหารกิจการบ้านเมืองที่ดี องค์การบริหารส่วนตำบลถ้ำพรรณรา จึงได้กำหนดมาตรการตรวจสอบการใช้ดุลพินิจ ดังนี้ 



1. ดุลพินิจ หมายถึง การวินิจฉัยที่สมควร การพิจารณาด้วยความเที่ยงธรรม 



2 แนวทางในการปฏิบัติ 



2.๑ เจ้าหน้าที่ในสังกัดองค์การบริหารส่วนตำบลถ้ำพรรณราต้องปฏิบัติตนโดยยึดมั่นในมาตรฐานทางคุณธรรมและจริยธรรมของพนักงานส่วนตำบลและพนักงานจ้างองค์การบริหารส่วนตำบลถ้ำพรรณรา


2.๒ การลดการใช้ดุลพินิจของเจ้าหน้าที่ผู้ปฏิบัติงาน 



      1) ให้มีคู่มือการปฏิบัติงาน หรือมีการกำหนดหลักเกณฑ์ มาตรฐานการปฏิบัติงาน และปฏิบัติงานตามคู่มือการปฏิบัติงาน หรือคู่มือการให้บริการ ตามขั้นตอนและระยะเวลาที่กำหนด และให้มีการตรวจสอบ หรือทบทวนคู่มือการปฏิบัติงานให้เป็นปัจจุบันอยู่เสมอ 



      ๒) ผู้บังคับบัญชาทุกระดับชั้น ต้องกำกับดูแล และตรวจสอบการปฏิบัติงานของผู้ใต้บังคับบัญชา ให้เป็นไปตามคู่มือการปฏิบัติงานหรือคู่มือการให้บริการ เพื่อให้การใช้ดุลพินิจเป็นไปด้วยความถูกต้อง กรณีที่พบว่าผู้ใต้บังคับบัญชาใช้ดุลพินิจที่อาจไม่ถูกต้องให้ผู้บังคับบัญชาพิจารณาสั่งการให้เป็นไปด้วยความถูกต้องตามคู่มือดังกล่าว 



      ๓) ทุกหน่วยงานที่มีภารกิจในการให้บริการประชาชน ต้องแสดงคู่มือการให้บริการประชาชนไว้ ณ ที่ทำการของหน่วยงาน และประกาศในเว็บไซต์ของหน่วยงาน เพื่อให้สาธารณชนรับทราบ 



      ๔) ให้ทุกหน่วยงานส่งเสริมวิธีการต่างๆ เพื่อลดการใช้ดุลพินิจของเจ้าหน้าที่ในการปฏิบัติงาน เช่น การนำเทคโนโลยีมาใช้ทดแทนในขั้นตอนการปฏิบัติงานที่ต้องใช้ดุลพินิจของผู้ปฏิบัติงาน การนำเทคโนโลยีสารสนเทศและระบบฐานข้อมูลมาใช้ในการจัดเก็บและประมวลผลข้อมูลอย่างเป็นระบบและสะดวกในการสืบค้นเพื่อใช้ประกอบการตัดสินใจของผู้บริหารและผู้ปฏิบัติงาน การใช้การพิจารณาร่วมกันในรูปแบบของคณะกรรมการ การนำแนวทางการมีส่วนร่วมหรือการรับฟังความคิดเห็นของผู้รับบริการ เป็นต้น 



2.3 การลดการใช้ดุลพินิจในการบริหารงานบุคคล 



      ๑) มีหลักเกณฑ์ของคณะกรรมการพนักงานส่วนตำบลจังหวัด (ก.อบต. จังหวัด) ในการพิจารณาดำเนินการสรรหาและคัดเลือก การบรรจุแต่งตั้ง การพัฒนาบุคลากร และการประเมินผลการปฏิบัติราชการประจำปี   ที่เป็นไปด้วยความโปร่งใส เป็นธรรม ตรวจสอบได้ และเป็นไปตามกฎ ระเบียบที่ทางราชการกำหนด 



      ๒) มีระบบฐานข้อมูลเกี่ยวกับการบริหารงานบุคคลขององค์การบริหารส่วนตำบลถ้ำพรรณรา                   ที่ถูกต้องและเป็นปัจจุบัน สามารถนำข้อมูลที่มีอยู่มาใช้ได้อย่างสะดวกและรวดเร็ว 

                          ๓) มีการจัดทำแผนต่างๆ ที่เป็นแนวปฏิบัติในการบริหารงานบุคคลขององค์การบริหารส่วนตำบลนาเหลือง เช่น แผนอัตรากำลัง แผนพัฒนาบุคลากร เป็นต้น 



      ๔) การพัฒนาบุคลากร ให้มีการพัฒนาตามความเหมาะสมและเป็นธรรม ตามความสามารถของบุคลากร รวมถึงให้มีความรู้เกี่ยวกับวินัย การรักษาวินัย คุณธรรมและจริยธรรม 



๒.๔ การบริหารความเสี่ยง 



      ให้ทุกหน่วยงานวิเคราะห์ความเสี่ยงในการปฏิบัติงานโดยให้ปฏิบัติตามคู่มือการจัดทำรายงานการติดตามประเมินผลการควบคุมภายในขององค์กรปกครองส่วนท้องถิ่นและวิเคราะห์ความเสี่ยงในการทุจริตตามคู่มือรักษาความเป็นกลางและป้องกันผลประโยชน์ทับซ้อน และให้เจ้าหน้าที่ในสังกัดองค์การบริหารส่วนตำบลถ้ำพรรณรายึดถือแนวทางปฏิบัติตามประกาศเจตจำนงต่อต้านการทุจริตในการบริหารงานขององค์การบริหารส่วนตำบล                        ถ้ำพรรณรา
                   
จึงประกาศให้ทราบโดยทั่วกัน



ประกาศ  ณ  วันที่  23  เดือน  มกราคม  พ.ศ. 2563

            (นายโสภณ   ผสม)






         นายกองค์การบริหารส่วนตำบลถ้ำพรรณรา
